
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽEMĖS SKLYPO, ESANČIO ŠAKIUOSE, BIRUTĖS G., PADALINIMO IR  PASKIRTIES PAKEITIMO DETALIOJO PLANO TVIRTINIMO
2011 m. gegužės 26 d. Nr. T-48
Šakiai

      
Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 3 d. 8 p., Teritorijų planavimo įstatymo (Žin., 1995,Nr.107-2391; 2004, Nr. 21-617) 4 str. 2 d. 5 p., 26  str. 4 d., rajono savivaldybės tarybos 2009 m. vasario 26 d. sprendimu Nr. T- 31 patvirtinto rajono savivaldybės tarybos veiklos reglamento 83.8 p. ir  Valstybinės teritorijų planavimo  ir statybos inspekcijos prie Aplinkos ministerijos Marijampolės teritorijų planavimo ir statybos  valstybinės priežiūros skyriaus 2011 m. balandžio 21 d. Teritorijų planavimo dokumento patikrinimo aktu Nr.  TP1-  794, nusprendžia,

1. Patvirtinti  Kristinos Bakienės nuosavybės teise turimo 0,7315 ha žemės sklypo (kadastrinis Nr. 8486/0006:5), esančio Šakiuose, Birutės g.,  padalinimo į šešis 0,1225 ha, 0,0905 ha, 0,0900 ha, 0,1225 ha, 0,0900 ha, 0,2160 ha žemės sklypus, detalųjį planą (pridedama).

2. Pakeisti suformuotų  žemės sklypų   paskirtį  į kitos paskirties žemę,  nustatant gyvenamosios  teritorijos būdą bei vienbučių ir dvibučių gyvenamųjų pastatų statybos  pobūdį.

Meras                                                                                                  
        Juozas Bertašius

